Ubili smo ih mi (Peščanik NVO, 2017)
Rusija danas vodi dva agresivna rata, jedan protiv Ukrajine koji je započela 2014. i drugi u Siriji u koji se braneći diktatora Asada umešala u jesen 2015. godine. Što se Ukrajine tiče, do danas je tamo poginulo više od 10 hiljada njenih građana, a što se ruskog agresora tiče, budući da zvanično "nas tamo nema" - ne znamo. Ali ako izbrojimo sva naša vojna lica koja svoje "godišnje odmore" koriste u turističkom raju na jugoistoku Ukrajine i sve "dobrovoljce" koji tamo s radošću borave, broj naših žrtava je po svoj prilici blizak onim ukrajinskim. U Siriji je nešto drugačija situacija. U zavisnosti od procene raznih eksperata, tamo se ukupan broj ljudskih žrtava proteže unutar teško shvatljivog dijapazona od 400 hiljada do celih milion poginulih ljudi. Proceniti ruski "doprinos" ovom broju je zaista teško, ali ako uračunamo razmere i učestalost naših bombardovanja i tome dodamo činjenicu da bez naše svesrdne podrške Asad ne bi mogao tako dugo i uspešno da istrebljuje svoj narod, u većoj ili manjoj meri sva krv prolivena u Siriji pada na savest ruskog agresora